লুটের রাজ চলছে তৃণমূলের রাজত্বে। তৃণমূল মানেই চুরি, ঘুষ আর তোলাবাজি। রাজ্যের মানুষ আজ বুঝতে পারছে, কাদের হাতে তারা ক্ষমতা তুলে দিয়েছে! মুজফ্ফর আহমেদের জন্মজয়ন্তী পালনের অনুষ্ঠানে সিপিএম নেতারা তৃণমূল কংগ্রেসকে আগাগোড়া আক্রমণ করে গেলেন। বামফ্রন্ট চেয়ারম্যান বিমান বসু থেকে সিপিএম রাজ্য সম্পাদক সূর্যকান্ত মিশ্র, কিংবা সাংসদ মহম্মদ সেলিম- সবার মুখেই এক সুর। আদতে কমরেডের স্মরণ মঞ্চকে বামনেতারা বেছে নিলেন তৃণমূলকে আক্রমণ করার জন্য।